CELEX: 62012TN0074
Language: da
Date: 2012-02-16 00:00:00
Title: Sag T-74/12: Sag anlagt den 16. februar 2012 — Mecafer mod Kommissionen

21.4.2012   
            
            
               DA
            
            
               Den Europæiske Unions Tidende
            
            
               C 118/28
            
         Sag anlagt den 16. februar 2012 — Mecafer mod Kommissionen
   (Sag T-74/12)
   2012/C 118/47
   Processprog: engelsk
   
      Parter
   
   
      Sagsøger: Mecafer SA (Valence, Frankrig) (ved solicitor R. MacLean)
   
      Sagsøgt: Europa-Kommissionen
   
      Sagsøgerens påstande
   
   
               —
            
            
               Sagen antages til realitetsbehandling.
            
         
               —
            
            
               Artikel 1 i Kommissionens beslutning K(2011) 8804 endelig af 6. december 2011, annulleres delvist, for så vidt som den kun indrømmer delvis tilbagebetaling af den af sagsøgeren betalte antidumpingtold og ulovligt tilbageholder yderligere antidumpingtold, som skal tilbagebetales, og som sagsøgeren lovligt har krav på.
            
         
               —
            
            
               Der træffes bestemmelse om, at den anfægtede afgørelse opretholdes, indtil Europa-Kommissionen har truffet de foranstaltninger, der er nødvendige til opfyldelse af en dom afsagt af Retten.
            
         
               —
            
            
               Kommissionen tilpligtes at betale sagens omkostninger.
            
         
      Søgsmålsgrunde og væsentligste argumenter
   
   Til støtte for søgsmålet har sagsøgeren fremsat tre anbringender.
   
               1)
            
            
               Første anbringende, hvorefter sagsøgte har anlagt et åbenbart urigtigt skøn ved at anvende en passende og rimelig ikke-forretningsmæssigt forbundet EU-importør fortjenstmargen, og dermed undladt at fastsætte en realistisk eksportpris med henblik på at beregne det korrekte antidumpingbeløb, som skal tilbagebetales, og herved overtrådt artikel 2, stk. 9, artikel 2, stk. 11, og artikel 11, stk. 10, i Rådets forordning (EF) nr. 1225/2009 (1).
            
         
               2)
            
            
               Andet anbringende, hvorefter sagsøgte har anlagt et åbenbart urigtigt skøn ved at fratrække antidumpingtold som en udgift ved beregningen af eksportprisen, og dermed undladt at fastsætte en realistisk dumpingmargen med henblik på at beregne det korrekte antidumpingbeløb, som skal tilbagebetales, og herved overtrådt artikel 2, stk. 9, artikel 2, stk. 11, og artikel 11, stk. 10, i Rådets forordning (EF) nr. 1225/2009.
            
         
               3)
            
            
               Tredje anbringende, hvorefter sagsøgte ikke på en hurtig og passende måde underrettede sagsøgeren om de nødvendige betingelser for at opfylde artikel 11, stk. 10, i Rådets forordning (EF) nr. 1225/2009, og herved tilsidesatte den ret til forsvar, der er knæsat som et almindeligt EU-retligt princip, og princippet om god forvaltningsskik, der også er et forankret almindeligt EU-retligt princip, samt artikel 41 i Den Europæiske Unions charter om grundlæggende rettigheder.
            
         
      (1)  Rådets forordning (EF) nr. 1225/2009 af 30.11.2009 om beskyttelse mod dumpingimport fra lande, der ikke er medlemmer af Det Europæiske Fællesskab (EUT L 343, s. 51).